Nafarroako Parlamentuko Mahaiak, 2020ko martxoaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkeztutako galdera, babes ofizialekoak izateari utzi baina dirulaguntzak jasotzen jarraitzen duten etxebizitzetan gehiegizko errenta-gehikuntzak arintzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko martxoaren 2an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari Jorge Esparza Garrido jaunak honako galdera hau aurkezten du, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak Osoko Bilkuran ahoz erantzun dezan:

Nafarroako Gobernuak zer neurri osagarri darabil gogoan Nafarroan etxebizitza izateari buruzko 10/2010 Foru Legearen hogeita batgarren xedapen gehigarri berriari esker babes ofizialekoak izateari utzi baina dirulaguntzak jasotzen jarraitzen duten etxebizitzetan gehiegizko errenta-gehikuntzak arintzeko?

Iruñean, 2020ko otsailaren 27an

Foru parlamentaria: Jorge Esparza Garrido